**Հաշվետվություն**

 **ՀՀ կրթության տեսչական մարմնում 2019թ. II եռամսյակում ստացված դիմում-բողոքներում բարձրացված խնդիրների ուսումնասիրության կամ ստուգումների արդյունքների մասին**

 2019թ. երկրորդ եռամսյակում ՀՀ կրթության տեսչական մարմնում (այսուհետ՝ ԿՏՄ) ՀՀ ուսումնական հաստատություններից ստացվել են 30 դիմում-բողոքներ: Ըստ եռամսյակի ամիսների` դիմում-բողոքները բաշխված են հետևյալ կերպ.

 Դիմում-բողոքներից 28-ը՝ դպրոցներից են, 2-ը՝ քոլեջներից:

 Նշված 30 դիմում-բողոքներից 13-ը ԿՏՄ վերահասցեագրվել է ՀՀ կրթության, գիտության, մշակույթի և սպորտի նախարարությունից, 2-ը` ՀՀ վարչապետի աշխատակազմից, 1-ը` պետական վերահսկողական ծառայությունից, իսկ անմիջապես ԿՏՄ-ում ստացվել են թվով 14 դիմում-բողոքներ (1-ը` ԿՏՄ-ի [www.eib.am](http://www.eib.am) կայքով):

 Դիմում-բողոքներն ըստ մարզերի և Երևան քաղաքի բաշխվել են հետևյալ կերպ. 6-ը Երևան քաղաքից են, 5-ական` ՀՀ Կոտայքի և ՀՀ Շիրակի մարզերից, 3-ական` ՀՀ Սյունիքի, ՀՀ Լոռու և ՀՀ Արմավիրի մարզերից, 2-ը՝ ՀՀ Արագածոտնի մարզից, 1-ական՝ ՀՀ Տավուշի, ՀՀ Արարատի և ՀՀ Վայոց ձորի մարզերից:

 Դիմում-բողոքների %–ային համամասնությունն ըստ ՀՀ մարզերի և Երևան քաղաքի ունի հետևյալ տեսքը.

 Դիմում-բողոքների թիվն ըստ ՀՀ մարզերի և Երևան քաղաքի ուսումնական հաստատությունների ներկայացվում են ստորև բերված աղյուսակում.

|  |  |  |
| --- | --- | --- |
| **ՀՀ մարզեր,****Երևան քաղաք** | **Դիմումների ընդհանուր թիվը****(ներառյալ «Թեժ գիծը»)** | **Դիմումների թիվն ըստ****ուսումնական հաստատությունների** |
| **Երևան** | **6** | **հ. 51 հ/դ, հ. 84 հ/դ, հ. 101 մ/դ, հ.148 ա/դ, հ.143 հ/դ,** **Երևանի տարածաշրջանային հ.2 քոլեջ** |
| **Արարատ** | **1** | **Արտաշատի հ.5 հ/դ** |
| **Տավուշ** | **1** | **Աչաջրի մ/դ** |
| **Կոտայք** | **5** | **Չարենցավանի հ.3 հ/դ (2), Պռոշյանի մ/դ, Արամուսի մ/դ (2)** |
| **Լոռի** | **3** | **Աքորու մ/դ, Վանաձորի հ.4 հ/ դ,****Վանաձորի պետական բժշկական քոլեջ** |
| **Արմավիր** | **3** | **Զարթոնքի մ/դ, Եղեգնուտի մ/դ,**  **Հայաստանյաց Առաքելական Սուրբ Եկեղեցու Էօրնեկեան հանրակրթական դպրոց** |
| **Արագածոտն** | **2** | **Աշտարակի հ. 4 հ/դ, Լուսագյուղի մ/դ** |
| **Սյունիք** | **3** | **Բարձրավանի մ/դ(2), Նորավանի մ/դ,** |
| **Վայոց Ձոր** | **1** | **Մարտիրոսի մ/դ,** |
| **Շիրակ** | **5** | **Քարաբերդի մ/դ, Գյումրու հ. 27մ/դ, Գյումրու հ. 38 հ/դ,****Գյումրու հ.37 ա/դ, Հոռոմի մ/դ** |
| **Ընդամենը** | **30** |  |

 Ըստ ստացված դիմում-բողոքների` վերահսկողական գործառույթներ են իրականացվել 25-ի դեպքում. 18 ուսումնական հաստատություններում իրականացվել է ուսումնասիրություն, 7-ում` ստուգում: Ուսումնասիրության արդյունքում կրթության բնագավառը կարգավորող ՀՀ օրենսդրության պահանջների խախտումներ հայտնաբերվել են 2 (**Չարենցավանի հ. 3 հ/դ.,**  **Հայաստանյաց Առաքելական Սուրբ Եկեղեցու Էօրնեկեան հանրակրթական դպրոց**) ուսումնական հաստատությունում:

ՀՀ Կոտայքի մարզի Չարենցավանի հ. 3 հ/դ-ի ուսումնասիրության արդյունքները ներկայացվել են ՀՀ Կոտայքի մարզպետին՝ քննարկելու, հայտնաբերված խախտումների հետևանքները վերացնելու ուղղությամբ միջոցներ ձեռնարկելու, արդյունքների մասին տեսչական մարմին տեղեկացնելու առաջարկով: ՀՀ Արմավիրի մարզի Հայաստանյաց Առաքելական Սուրբ Եկեղեցու Էօրնեկեան հանրակրթական դպրոց-ի ուսումնասիրության արդյունքները ներկայացվել են Ամենայն Հայոց Կաթողիկոսին: Առաջարկվել է քննարկել սովորողների հավասար հնարավորությունների ապահովման հարցը, ինչպես նաև վերջնական արդյունքների մասին տեղեկացնել ԿՏՄ:

|  |  |  |  |
| --- | --- | --- | --- |
| **N** | **Ուսումնասիրություն իրականացված ուսումնական հաստատությունը** | **Հայտնաբերված խախտման բնույթը** | **Լիազոր մարմնի արձագանքը** |
| 1. | ՀՀ Կոտայքի մարզի Չարենցավանի թիվ 3 հ/դ | 1. Կադրային խախտումներ (ֆիզկուլտուրայի ուսուցիչը ուսանող է, 2. Դաստիարակչական աշխատանքների կազմակերպիչները չունեն համապատասխան որակավորում**3. Ուսուցչի թափուր տեղի համար անցկացվող մրցույթի օրինակելի կարգի պահանջների խախտումներ:** | Համաձայն մարպետից ստացված գրության` կրթության բնագավառը կարգավորող ՀՀ օրենսդրության պահանջների խախտումներով աշխատանքի ընդունված անձինք ազատվել են զբաղեցրած պաշտոններից: |
| 2. | ՀՀ Արմավիրի մարզի Հայաստանյաց Առաքելական Սուրբ Եկեղեցու Էօրնեկեան հանրակրթական դպրոց | Փոխադրական, հավելյալ քննությունների անցկացում; | Ամենայն Հայոց Կաթողիկոսից դեռևս պատասխան գրություն չի ստացվել: |

 7 ուսումնական հաստատություններում **(Երևանի հ. 101 մ/դ, Աշտարակի հ. 4 հ/դ, Աքորու մ/դ, Քարաբերդի մ/դ, Զարթոնքի մ/դ, Գյումրու հ.38 հ/դ, Արտաշատի հ.5 հ/դ**) իրականացված ստուգումների արդյունքում 4 ուսումնական հաստատությունների տնօրեններին **(Աքորու մ/դ, Քարաբերդի մ/դ, Զարթոնքի մ/դ, Գյումրու հ.38 հ/դ)** ԿՏՄ ղեկավարի կարգադրագրերի համաձայն տրվել են հանձնարարականներ: Հանձնարարականները հիմնականում վերաբերել են կադրային խնդիրներին, դպրոցում տիրող բարոյահոգեբանական մթնոլորտին, **ուսուցչի թափուր տեղի համար անցկացվող մրցույթին և կառավարման խորհրդի ձևավորմանը**: Կատարողականի վերաբերյալ գրություններ են ստացվել ՀՀ Շիրակի մարզի Քարաբերդի, ՀՀ Լոռու մարզի Աքորու միջնակարգ դպրոցներից: Համաձայն կատարողականների հանձնարարականները կատարվել են: Հանձնարարականների կատարման վերջնաժամկետը չի լրացել ՀՀ Արմավիրի մարզի Զարթոնքի միջնակարգ և ՀՀ Շիրակի մարզի Գյումրու հ. 38 հիմնական դպրոցների դեպքում:

|  |  |  |  |
| --- | --- | --- | --- |
| **N** | **Ստուգում իրականացված ուսումնական հաստատությունը** | **Հայտնաբերված խախտման բնույթը** | **Լիազոր մարմնին ներկայացված առաջարկը/ ստացված արձագանքը կամ հաստատությունից ստացված կատարողականի արդյունքը**  |
| 1. | ՀՀ Լոռու մարզի Աքորու մ/դ | Դպրոցում տիրող անառողջ բարոյահոգեբանական մթնոլորտին վերաբերող խնդիրներ:  | Համաձայն ԿՏՄ ղեկավարի կարգադրագրի՝ հանձնարարվել է դպրոցում ձևավորել բարենպաստ բարոյահոգեբանական մթնոլորտ և արդյունքների մասին տեղեկացնել ԿՏՄ մինչև 2019թ. մայիսի 31-ը: 30.05.2019թ-ին Աքորու մ/դ-ի տնօրենից ստացված գրության համաձայն դպրոցում բարոյահոգեբանական մթնոլորտը բարենպաստ է, դրա հետ միասին տարվում են լրացուցիչ աշխատանքներ՝ իրավիճակը շտկելու և բարոյահոգեբանական մթնոլորտը ավելի բարելավելու ուղղությամբ: |
| 2. | ՀՀ Շիրակի մարզի Քարաբերդի մ/դ | Կադրային խախտումներ. («Ռուսաց լեզու» և «Ինֆորմատիկա» առարկաները դասավանդում են **համապատասխան որակավորում չունեցող անձինք**): | Համաձայն ԿՏՄ ղեկավարի կարգադրագրի՝հանձնարարվել է «Ռուսաց լեզու» և «Ինֆորմատիկա» առարկաների դասաժամերի տրամադրումն իրականացնել սահմանված կարգով և արդյունքների մասին տեղեկացնել ԿՏՄ մինչև 2019թ. հունիսի 5-ը:Համաձայն տնօրենից ստացված կատարողականի՝ նշված անձինք ազատվել են համապատասխան առարկաների ուսուցիչների պաշտոններից: |
| 3. | ՀՀ Արմավիրի մարզի Զարթոնքի մ/դ | Կադրային խախտումներ («Ֆիզկուլտուրա» առարկան դասավանդում է **համապատասխան որակավորում չունեցող անձը, ուսուցչի օգնականի պաշտոնում աշխատում է համապատասխան որակավորում չունեցող անձը**): | Համաձայն ԿՏՄ ղեկավարի կարգադրագրի՝հանձնարարվել է «Ֆիզկուլտուրա» առարկայի դասաժամերի տրամադրումն, ինչպես նաև ուսուցչի օգնականի պաշտոնի տրամադրումն իրականացնել սահմանված կարգով և արդյունքների մասին տեղեկացնել ԿՏՄ մինչև **2019թ. օգօստոսի 30-ը:** |
| 4. | ՀՀ Շիրակի մարզի Գյումրու հ. 38 հ/դ | **1.Ուսուցչի թափուր տեղի համար անցկացվող մրցույթի օրինակելի կարգի պահանջի խախտումներ:****2.Կադրային խախտումներ**(սոցիալական մանկավարժի, հատուկ մանկավարժի ժամանակավոր պաշտոնակատարներ նշանակվել են համապատասխան որակավորում չունեցող անձինք, գրադարանավարի պարտականությունները իրականացրել է պաշտոնի նկարագրին չհամապատասխանող անձը) | Համաձայն ԿՏՄ ղեկավարի կարգադրագրի՝հանձնարարվել է  **դպրոցում անցկացվող ուսուցչի թափուր տեղի մրցութային հանձնաժողովները ձևավորել սահմանված կարգի համաձայն, ինչպես նաև սոցիալական մանկավարժի ժամանակավոր թափուր հաստիքը տրամադրել համապատասխան որակավորում ունեցող անձի** և արդյունքների մասին տեղեկացնել ԿՏՄ մինչև **2019թ. օգօստոսի 30-ը:** |

ՀՀ Արագածոտնի մարզի Աշտարակի հ. 4 հ/դ**-**ում իրականացված ստուգման արդյունքում կրթության բնագավառը կարգավորող ՀՀ օրենսդրության պահանջների խախտումներ չեն հայտնաբերվել: Երևանի հ. 101 միջնակարգ, ՀՀ Արարատի մարզի Արտաշատի հ.5 հիմնական դպրոցներում իրականացված ստուգումների արդյունքում ԿՏՄ ղեկավարի կողմից հանձնարարականներ չեն տրվել: Ստուգումների արդյունքում կազմված ակտերի մեկական օրինակները ուղարկվել են համապատասխան լիազոր մարմինների ղեկավարներին:

ՀՀ Արարատի մարզպետից ստացված գրության համաձայն՝ Արտաշատի հ. 5 հ/դ-ում ՀՀ Արարատի մարզպետարանի կողմից կատարված ուսումնասիրության արդյունքում պարզվել է, որ դպրոցի տնօրենը ընտրվել է դպրոցի տնօրենի ընտրության կարգի պահանջներին համապատասխան: Դիմումում ներկայացված մյուս փաստարկների ուսումնասիրության ժամանակ դպրոցի տնօրենին պաշտոնից ազատելու հիմք հանդիսացող խախտումներ չեն հայտնաբերվել:

**Դիմում-բողոքներում բարձացված հարցերի բովանդակությունն ըստ ՀՀ մարզերի և Երևան քաղաքի ներկայացված են ստորև բերված աղյուսակում.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Դիմումներում****բարձրացված****(նշված) հարցերը** | **ԵՐԵՎԱՆ** | **ԱՐԱԳԱԾՈՏՆ** | **ԱՐԱՐԱՏ** | **ԱՐՄԱՎԻՐ** | **ԼՈՌԻ** | **ԿՈՏԱՅՔ** | **ՇԻՐԱԿ** | **ՍՅՈՒՆԻՔ** | **ՎԱՅՈՑ ՁՈՐ** | **ՏԱՎՈՒՇ** | **Ընդամենը** |
| **Գործատու–աշխատող հարաբերություններ** |  | **1** |  |  | **1** | **1** |  | **1** |  | **1** | **5** |
| **Տնօրենի կողմից թույլ տրված անօրինականություններ, վատ, անարդյունավետ աշխատանք** | **1** | **1** |  | **2** | **2** | **3** |  | **1** |  |  | **10** |
| **Դպրոցում տիրող անառողջ մթնոլորտ** | **1** | **1** |  |  |  |  |  |  |  |  | **2** |
| **Աշխատանքից ազատելու հարց** |  |  |  |  |  |  | **1** |  |  |  | **1** |
| **Դասաժամերով թերբեռնվածություն** |  |  |  |  |  |  | **1** | **1** |  |  | **2** |
| **Դպրոցի գործունեության կազմակերպում** |  |  |  |  |  | **3** |  |  |  |  | **3** |
| **Տնօրենի` նույն դպրոցում աշխատող հարազատների առկայություն** |  |  |  |  |  |  | **1** | **1** |  |  | **2** |
| **Տնօրենի կողմից կադրերի ոչ ճիշտ ընտրություն** |  |  |  |  |  | **1** | **1** |  |  |  | **2** |
| **Տնօրենի թափուր պաշտոնի համար մրցույթի անցկացում** |  **2** |  | **1** | **1** |  |  | **2** |  |  |  | **6** |
| **Քննությունների կազմակերպում** | **1** |  |  | **1** |  |  |  |  |  |  | **2** |
| **Կրթական գործընթացի կազմակերպման վերաբերյալ** |  |  |  |  |  | **1** |  |  |  |  | **1** |
| **Դպրոցի կառավարման խորհրդի և անդամների գործունեություն** |  |  |  | **1** |  |  | **2** |  |  |  | **3** |
| **Սովորողների հաճախումների հաշվառում, գնահատում** | **2** | **1** |  |  |  | **1** | **1** |  |  |  | **5** |
| **Հաստիքների կրճատման հարց** |  |  |  |  | **1** |  |  |  |  |  | **1** |
| **Դիպլոմի իսկություն** |  |  |  |  |  |  |  | **1** |  |  | **1** |
| **Նախակրթարանների ֆինանսավորման հետ կապված հարցեր** |  |  |  |  |  |  |  |  | **1** |  | **1** |
| **Կարճված դիմում** | **2** |  |  |  | **1** |  |  | **1** | **1** |  | **5** |
| **Ընդամենը** | **9** | **4** | **1** | **5** | **5** | **10** | **9** | **6** | **2** | **1** | **52** |

 Առավել շատ բարձրացված հարցերը վերաբերում են տնօրենի կողմից թույլ տրված վատ, անարդյունավետ աշխատանքին: Այս հարցին անդրադարձ է արվել դիմում-բողոքներից 10-ում (31%): Ըստ դիմումների թվի երկրորդ տեղում տնօրենի թափուր պաշտոնի համար անցկացվող մրցույթին վերաբերող հարցն է: Այս հարցին անդրադարձ է արվել դիմում-բողոքներից 6-ում (18%): Երրորդ տեղում՝ գործատու-աշխատող փոխհարաբերություններին և սովորողների հաճախումների հաշվառմանը, գնահատմանը վերաբերող հարցերն են: Այդ հարցերին անդրադարձել են 5-ական դիմումներում (15%):

 **Հավաքագրված այլ տեղեկատվությունը ներկայացնում ենք ստորև բերված աղյուսակում.**

|  |  |
| --- | --- |
| **Այլ տվյալներ`**  |  |
| **Դիմողը բավարարվել է դիմումի նախնական վարույթից, և դիմումին ընթացք չի տրվել** | **1** |
| **Դիմողին ուղարկվել է պատասխան գրություն** | **24** |
| **Դիմումում նշված փաստարկները մասամբ են համապատասխանում իրականությանը** | **6** |
| **Դիմումում նշված փաստարկները չեն համապատասխանում իրականությանը** | **8** |
| **Դիմումում բարձրացված հարցերը դուրս են ԿՏՄ լիազորությունների շրջանակներից** | **7** |
| **Դիմումում բարձրացված հարցերը մասամբ դուրս են ԿՏՄ լիազորությունների շրջանակներից** | **4** |
| **Դիմումի վերահասցեագրում այլ մարմիններ**  | **1** |
| **Մասամբ վերահասցեագրում**  | **4** |
| **Դիմումի վերահասցեագրում քաղաքապետարան** | **1** |
| **Դիմումի վերահասցեագրում ոստիկանություն** | **4** |
| **Դիմումի վերահասցեագրում մարզպետարան** | **3** |

2019թ-ի 1-ին եռամսյակի համեմատությամբ՝ դիմում-բողոքների թիվն էապես չի փոխվել (2019 1-ին եռամսյակ՝ 25 դիմում-բողոք) և ինչպես այս եռամսյակում, նախորդ եռամսյակում նույնպես դիմում-բողոքների քանակով առաջին տեղում Երևանն էր: Ի տարբերություն այս եռամսյակի, նախորդ եռամսյակում առավել շատ բարձրացված հարցերն են եղել գործատու-աշխատող փոխհարաբերություններին (32%) և տնօրենի թափուր պաշտոնի համար մրցույթի անցացմանը վերաբերող հարցերը(16%):

 2018թ-ի նույն ժամանակահատվածում ԿՏՄ-ում ստացվել են 99 դիմում-բողոքներ՝ որոնցից 84-ը՝ դպրոցներից, 7-ը՝ քոլեջներից, 7-ը՝ մանկապարտեզներից: Ըստ եռամսյակի ամիսների ստացված դիմում-բողոքները բաշխված են եղել հետևյալ կերպ.

2018թ. 2-րդ եռամսյակի 99 դիմում-բողոքներն ըստ ՀՀ մարզերի և Երևան քաղաքի բաշխված են եղել հետևյալ կերպ. 48-ը` Երևան քաղաքից, 9-ը` ՀՀ Արարատի մարզից, 8-ական՝ ՀՀ Շիրակի և Գեղարքունիքի մարզերից, 7-ը՝ ՀՀ Տավուշի մարզից, 5-ը՝ ՀՀ Արմավիրի մարզից, 4-ական՝ ՀՀ Լոռու և Կոտայքի մարզերից, 3-ը՝ ՀՀ Արագածոտնի մարզից, 2-ը՝ ՀՀ Վայոց ձորի մարզից, 1-ը՝ ՀՀ Սյունիքի մարզից:

 Ինչպես 2018թ-ի 1-ին եռամսյակում, այնպես էլ 2019թ-ի 1-ին եռամսյակում դիմում բողոքների քանակով առաջին տեղում են Երևանը, ապա` ՀՀ Արարատի, Շիրակի և Գեղարքունիքի մարզերը: Դիմումների քանակը 2018թ-ի նույն ժամանակահատվածի համեմատ (2018թ.՝99, 2019թ.՝30) նվազել է գրեթե 69%-ով:

 2018թ. դիմում-բողոքներում առավել շատ բարձրացված հարցերից առաջին տեղում է դրամահավաքության հետ կապված հարցը՝ 34 դիմումներում (52%), երկրորդ տեղում՝ տնօրենի վատ և անարդյունավետ աշխատանք հարցը՝ 26 դիմումներում (40%), երրորդ տեղում է քննութունների կազմակերպման վերաբերյալ հարցը՝ 5 դիմումներում (8%):

Ինչպես նկատում ենք, 2018թ. 2-րդ եռամսյակում ստացված դիմում-բողոքներում հիմնականում անդրադարձել են ուսումնական հաստատություններում դրամահավաքությանը, ինչը այս տարվա նույն ժամանակահատվածում լիովին բացակայում է, իսկ տնօրենի վատ և անարդյունավետ աշխատանք հարցը թե՛ 2018թ. երկրորդ, թե՛ 2019թ. առաջին, երկրորդ եռամսյակներում առավել շատ բարձրացված հարցերի առաջին եռյակում է:

 **ՌԳՍՊՎԳ վարչություն**